Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ που τροποποιεί για δεύτερη φορά τον κανονισμό (ΕΚ) αριθ. 66/98 για τη θέσπιση ορισμένων μέτρων διατήρησης και ελέγχου που ισχύουν για τις αλιευτικές δραστηριότητες στην Ανταρκτική

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η παρούσα πρόταση αφορά τις διεθνείς υποχρεώσεις της Ευρωπαϊκής Κοινότητας στον τομέα της διατήρησης της θαλάσσιας πανίδας και χλωρίδας της Ανταρκτικής.

Η Επιτροπή για τη Διατήρηση της Θαλάσσιας Χλωρίδας και Πανίδας της Ανταρκτικής (ΕΔΘΠΧΑ) ενέκρινε, κατά την ετήσια συνεδρίασή της στις 6 Νοεμβρίου 1998, μέτρα διατήρησης και διαχείρισης στη ζώνη διακανονισμού ΕΔΘΠΧΑ για την περίοδο από 7 Νοεμβρίου 1998 έως 30 Νοεμβρίου 1999. Η παρούσα πρόταση αποσκοπεί στην ενσωμάτωση αυτών των συστάσεων στην κοινοτική νομοθεσία. Τα μέτρα αυτά περιλαμβάνουν :

- τους περιορισμούς για τα αλιεύματα που εφαρμόζονται για ορισμένα είδη,

- την απαγόρευση της κατευθυνόμενης αλίευσης ορισμένων ειδών,

- τη μείωση της τυχαίας θνησιμότητας των θαλασσίων πτηνών κατά τη διάρκεια της αλιείας με παραγάδια.

Αυτά τα μέτρα διατήρησης θα καταστούν δεσμευτικά από τις 9 Μαΐου 1999, εκτός αν τα συμβαλλόμενα μέρη εγείρουν αντιρρήσεις.

Η Επιτροπή προτείνει να εγκρίνει το Συμβούλιο τον παρόντα κανονισμό.

Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ που τροποποιεί για δεύτερη φορά τον κανονισμό (ΕΚ) αριθ. 66/98 για τη θέσπιση ορισμένων μέτρων διατήρησης και ελέγχου που ισχύουν για τις αλιευτικές δραστηριότητες στην Ανταρκτική

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

την συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 66/98 του Συμβουλίου, της 18ης Δεκεμβρίου 1997 (1) για τη θέσπιση ορισμένων μέτρων διατήρησης και ελέγχου που ισχύουν για τις αλιευτικές δραστηριότητες στην Ανταρκτική και για την κατάργηση του κανονισμού (ΕΚ) αριθ. 2113/96, όπως τροποποιήθηκε από τον κανονισμό (ΕΚ) αριθ. 2479/98 (2) του Συμβουλίου, και ιδίως το άρθρο 21,

(1) ΕΕ L 6 της 10.1.98, σ. 1.

(2) ΕΕ L 309 της 19.11.98, σ. 1

την πρόταση της Επιτροπής (3),

(3) ΕΕ

Εκτιμώντας :

(1) ότι ο κανονισμός (ΕΚ) αριθ. 66/98 εφαρμόζει στην κοινοτική νομοθεσία τα μέτρα διατήρησης και ελέγχου που θεσπίστηκαν από την Επιτροπή για τη Διατήρηση της Θαλάσσιας Πανίδας και Χλωρίδας της Ανταρκτικής, η οποία στο εξής καλείται "ΕΔΘΠΧΑ"*

(2) ότι, στην ετήσια συνεδρίασή της, στις 6 Νοεμβρίου 1998, η ΕΔΘΠΧΑ ενέκρινε, μετά από σύσταση της Επιστημονικής Επιτροπής της, πρόσθετα μέτρα διατήρησης στη ζώνη διακανονισμού της ΕΔΘΠΧΑ για την περίοδο από 7 Νοεμβρίου 1998 έως τις 30 Νοεμβρίου 1999*

(3) ότι αυτά τα μέτρα διατήρησης είναι δεσμευτικά από τις 9 Μαΐου 1999*

(4) ότι τα μέλη της ΕΔΘΠΧΑ συμφώνησαν να εφαρμόσουν τα μέτρα διατήρησης, τα οποία εγκρίθηκαν στις 6 Νοεμβρίου 1998, σε μεταβατική βάση, χωρίς να περιμένουν να καταστούν δεσμευτικά, λόγω του γεγονότος ότι αφορούν αλιευτικές περιόδους που αρχίζουν από τις 7 Νοεμβρίου 1998*

(5) ότι η Κοινότητα, ως συμβαλλόμενο μέρος της σύμβασης, έχει αναλάβει την υποχρέωση να διασφαλίζει ότι τα μέτρα που θεσπίζει η ΕΔΘΠΧΑ εφαρμόζονται στα κοινοτικά αλιευτικά σκάφη με ισχύ από τις καθορισμένες ημερομηνίες*

(6) ότι, ως εκ τούτου, πρέπει να τροποποιηθεί ο κανονισμός (ΕΚ) αριθ. 66/98,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’Aρθρο 1

Ο κανονισμός (ΕΚ) αριθ. 66/98 τροποποιείται ως εξής :

1. Στο άρθρο 2

(α) στην παράγραφο 1, προστίθενται η ακόλουθη υποπαράγραφος :

"Αυτή η ειδική αλιευτική άδεια, ή ένα εγκεκριμένο αντίγραφό της, πρέπει να βρίσκεται επί του αλιευτικού σκάφους και να τίθεται στη διάθεση, ανά πάσα στιγμή ενός επιθεωρητή της ΕΔΘΠΧΑ που είναι αρμόδιος για επιθεώρηση, στην περιοχή που καθορίζεται στο άρθρο 1 "

(β) μετά την παράγραφο 1, προστίθεται η ακόλουθη παράγραφος:

"1α. Τα κράτη μέλη πρέπει να διασφαλίζουν ότι κάθε σκάφος που φέρει τη σημαία τους κοινοποιεί την είσοδο και την έξοδό του από τη ζώνη της Σύμβασης καθώς και τις κινήσεις του μεταξύ των ανταρκτικών υποπεριοχών FAO και των διαιρέσεων".

2. Το άρθρο 4 τροποποιείται ως εξής :

(α) στην παράγραφο 3, η ημερομηνία "6 Νοεμβρίου 1998" αντικαθίσταται από "30 Νοεμβρίου 1999"*

(β) η παράγραφος 4 αντικαθίσταται από την ακόλουθη :

"4. Απαγορεύεται η κατευθυνόμενη αλιεία του Dissostichus spp. στην ανταρκτική υποπεριοχή 48.5, 88.1, 88.2, 88.3 και στην ανταρκτική διαίρεση 58.4.1, από τις 7 Νοεμβρίου 1998 μέχρι τις 30 Νοεμβρίου 1999".

(γ) στην παράγραφο 6 λέξεις "7 Νοεμβρίου 1997 έως 6 Νοεμβρίου 1998" αντικαθίστανται από τις λέξεις "7 Νοεμβρίου 1998 έως 30 Νοεμβρίου 1999".

(δ) η παράγραφος 7 αντικαθίσταται από την ακόλουθη :

"7. Απαγορεύεται η κατευθυνόμενη αλιεία του είδους D. mawsoni στην ανταρκτική υποπεριοχή 48.4 και D. eleginoides στην ανταρκτική υποπεριοχή FAO 58.7 εκτός εάν πρόκειται για σκοπούς επιστημονικής έρευνας σύμφωνα με το άρθρο 17".

3. Στο άρθρο 5 :

(α) η παράγραφος 2 αντικαθίσταται από την ακόλουθη :

"2. Το TAC του Dissostichus eleginoides καθορίζεται σε :

(α) 3500 τόνους στην ανταρκτική περιοχή FAO 48.3 από τις 15 Απριλίου έως τις 31 Αυγούστου 1999*ή έως ότου εξαντληθεί η ποσότητα*

(β) 28 τόνους στην ανταρκτική υποπεριοχή FAO 48.4 από τις 15 Απριλίου έως τις 31 Αυγούστου 1999 ή έως ότου εξαντληθεί η ποσότητα TAC που καθορίζεται στο στοιχείο (α), ανάλογα με το ποιά από τις δύο περιπτώσεις συμβεί νωρίτερα*

(γ) 3690 τόνους στην ανταρκτική διαίρεση FAO 58.5.2, από τις 7 Νοεμβρίου 1998 έως τις 30 Νοεμβρίου 1999

(δ) το κοινοτικό μερίδιο των TAC της νέας και ερευνητικής αλίευσης του Dissostichus eleginoides στη ζώνη της Σύμβασης καθώς και η κατανομή αυτού του μεριδίου μεταξύ των κρατών μελών καθορίζονται στο παράρτημα V. Τα αλιεύματα αυτά υπόκεινται στους γενικούς όρους που καθορίζονται στο προσάρτημα του παραρτήματος V.

Τα σχετικά κράτη μέλη επιβεβαιώνουν στην Επιτροπή την πρόθεσή τους να πραγματοποιήσουν τη νέα ή ερευνητική αλίευση πριν από την έναρξη της αλιευτικής τους δραστηριότητας".

(γ) στην παράγραφο 3, η πρώτη υποπαράγραφος αντικαθίσταται από την ακόλουθη :

"Τα TAC του Champsocephalus gunnari καθορίζονται σε 4840 τόνους στην ανταρκτική υποπεριοχή FAO 48.3 από τις 7 Νοεμβρίου 1998 έως τις 31 Μαρτίου 1999".

(δ) η παράγραφος 4 τροποποιείται ως εξής :

οι λέξεις "7 Νοεμβρίου 1997 έως 6 Νοεμβρίου 1998" στην πρώτη και δεύτερη υποπαράγραφο αντικαθίσταται από "7 Νοεμβρίου 1998 έως 30 Νοεμβρίου 1999".

(ε) η παράγραφος 5 (iii) αντικαθίσταται από την ακόλουθη :

"Σε κάθε κατευθυνόμενη αλιεία της ανταρκτικής διαίρεσης FAO 58.5.2 από τις 7 Νοεμβρίου 1998 έως τις 30 Νοεμβρίου 1999:

- τα παρεμπίπτοντα αλιεύματα Lepidonotothen squamifrons δεν πρέπει να υπερβαίνουν τους 80 τόνους,

- τα παρεμπίπτοντα αλιεύματα του Channichthys rhinoceratus δεν πρέπει να υπερβαίνουν τους 150 τόνους.

Τα παρεμπίπτοντα αλιεύματα όλων των ειδών των ψαριών που δεν αναφέρονται στο προηγούμενο εδάφιο και για τα οποία δεν εφαρμόζονται άλλοι περιορισμοί αλιευμάτων δεν δύνανται να υπερβαίνουν τους 50 τόνους στη διαίρεση FAO 58.5.2 της Ανταρκτικής".

4. Το άρθρο 8 τροποποιείται ως εξής :

(α) στην παράγραφο 1(i), η ημερομηνία "1 Απριλίου 1998" αντικαθίσταται από την ημερομηνία "15 Απριλίου 1999".

(β) στην παράγραφο 2(i), οι λέξεις "31 Ιουλίου έως 25 Αυγούστου 1998" αντικαθίστανται από τις λέξεις "31 Ιουλίου έως 31 Αυγούστου 1999" και οι λέξεις "25 Σεπτεμβρίου 1998" αντικαθίστανται από τις λέξεις "25 Σεπτεμβρίου 1999".

5. Στο άρθρο 11 παράγραφοι 1 και 2, όλες οι αναφορές στο 1998 αντικαθίστανται από αναφορές στο 1999.

6. Το άρθρο 12 τροποποιείται ως εξής :

(α) στην παράγραφο 1:

(i) στο σημείο (α) οι λέξεις "από 7 Νοεμβρίου 1997 έως 6 Νοεμβρίου 1998" αντικαθίστανται "από 7 Νοεμβρίου 1998 έως 30 Νοεμβρίου 1999" και οι λέξεις "από 1ης Απριλίου έως 31 Αυγούστου 1998" αντικαθίστανται "από 15 Απριλίου έως τις 31 Αυγούστου 1999"*

(ii) στο σημείο (β), οι λέξεις "από 7 Νοεμβρίου 1997 έως 31 Μαρτίου 1998" αντικαθίστανται "από 7 Νοεμβρίου 1998 έως 31 Μαρτίου 1999"*

(iii) προστίθεται ένα νέο στοιχείο γ) :

"Champsocephalus gunnari" στη διαίρεση FAO 58.5.2. από 7 Νοεμβρίου 1998 έως 30 Νοεμβρίου 1999".

7. Στο άρθρο 18 πριν την υπάρχουσα παράγραφο προστίθεται η ακόλουθη νέα παράγραφος :

"Το παράρτημα VI καθορίζει τους κανόνες του καθεστώτος πειραματικής αλιείας καβουριού στην ανταρκτική υποπεριοχή FAO 48.3 για τις περιόδους 1998/1999 και 1999/2000 καθώς και τις εγκεκριμένες περιοχές αλιείας".

8. Στο άρθρο 19 :

(α) στο σημείο (α) οι λέξεις "από 7 Νοεμβρίου 1997 έως 6 Νοεμβρίου 1998" αντικαθίστανται από τις εξής: "από 7 Νοεμβρίου 1998 έως 30 Νοεμβρίου 1999".

(β) στο σημείο (β), οι λέξεις "από 1ης Απριλίου 1997 έως 31 Αυγούστου 1998" αντικαθίστανται από τις λέξεις : "από 15 Απριλίου 1998 έως 31 Αυγούστου 1999".

(γ) στο σημείο (γ) οι λέξεις "από 7 Νοεμβρίου 1997 έως 31 Μαρτίου 1998" αντικαθίστανται από τις λέξεις : "από 7 Νοεμβρίου 1998 έως 31 Μαρτίου 1999".

(δ) στο σημείο (δ), οι λέξεις "από 7 Νοεμβρίου 1997 έως 6 Νοεμβρίου 1998" αντικαθίστανται από τις λέξεις : "από 7 Νοεμβρίου 1998 έως 30 Νοεμβρίου 1999".

9. Μετά από τα παράρτημα V παρεμβάλλονται τα παραρτήματα I και II.

’Aρθρο 2

Ο παρών κανονισμός αρχίζει να ισχύει την έβδομη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ I

"ΠΑΡΑΡΤΗΜΑ VI"

Προγράμματα νέας και ερευνητικής αλιείας από κοινοτικά σκάφη τα οποία συστήνονται από την ΕΔΘΠΧΑ για τον Dissostichus spp. στη ζώνη της Σύμβασης, το 1999.

>ΘΕΣΗ ΠIΝΑΚΑ>

Προσάρτημα του ΠΑΡΑΡΤΗΜΑΤΟΣ VI

Γενικά μέτρα που εφαρμόζονται για τη νέα και ερευνητική αλιεία με παραγάδι του Dissostichus spp. στη ζώνη της Σύμβασης κατά την περίοδο 1998/99

1. Η νέα και ερευνητική αλιεία μπορεί να πραγματοποιηθεί μόνο με παραγάδι και η αλιευτική περίοδος διαρκεί από τις 15 Απριλίου έως τις 31 Αυγούστου 1999.

2. Η αλίευση πρέπει να πραγματοποιηθεί σε ένα όσο το δυνατόν ευρύτερο γεωγραφικό και βαθυμετρικό πεδίο, ώστε να ληφθούν τα στοιχεία που απαιτούνται για να καθοριστεί το αλιευτικό δυναμικό και να αποφευχθεί η υπερβολική συγκέντρωση αλιευμάτων και αλιευτικής προσπάθειας. Για το σκοπό αυτό, η αλίευση σε οποιοδήποτε μικρής κλίμακας ορθογώνιο (5) θα σταματήσει όταν τα ανακοινωθέντα αλιεύματα φθάσουν σε 100 τόνους και το ορθογώνιο αυτό θα παραμείνει κλειστό για την αλιεία για το υπόλοιπο της περιόδου. Η αλιεία σε οποιοδήποτε ορθογώνιο μικρής κλίμακας θα περιορίζεται κάθε φορά σε ένα μόνο σκάφος.

(5) Ως ορθογώνιο μικρής κλίμακας νοείται μια περιοχή γεωγραφικού πλάτους 0.5° επί γεωγραφικού μήκους 1° αναφορικά με τη βορειοδυτική γωνία της στατιστικής υποπεριοχής ή διαίρεσης. Κάθε ορθογώνιο προσδιορίζεται από το γεωγραφικό πλάτος του βορειότερου ορίου του και το γεωγραφικό μήκος του ορίου πλησιέστερα προς τις 0°.

3. Για την εφαρμογή της προηγούμενης παραγράφου 2 :

(i) η ακριβής γεωγραφική θέση του σημείου που βρίσκεται στη μέση μεταξύ της αρχής και του τέλους του παραγαδιού καθορίζεται με τα κατάλληλα μέσα*

(ii) τα στοιχεία που αφορούν τα αλιεύματα και την αλιευτική προσπάθεια για κάθε είδος ανακοινώνονται σύμφωνα με τον παρόντα κανονισμό και ιδίως με τα άρθρα 7 έως 12*

(iii) η ΕΔΘΠΧΑ κοινοποιεί στα συμβαλλόμενα μέρη που συμμετέχουν σε αυτή την αλιεία τη στιγμή κατά την οποία το σύνολο των αλιευμάτων με παραγάδι του Dissostichus eleginoides μαζί με του Dissositichus mawsoni σε οποιοδήποτε ορθογώνιο μικρής κλίμακας υπερβαίνει τους 100 τόνους.

4. Τα παρεμπίπτοντα αλιεύματα οποιουδήποτε είδους στη νέα και ερευνητική αλιεία, εκτός από του Dissostichus spp. στις σχετικές στατιστικές υποπεριφέρειες και διαιρέσεις περιορίζονται σε 50 τόνους.

5. Πρέπει να αναφέρεται ο συνολικός αριθμός και το βάρος του είδους Dissostichus eleginoides και Dissostichus mawsoni συμπεριλαμβανομένων και των ψαριών με ζελατοποιημένη σάρκα.

6. Όλα τα κοινοτικά σκάφη που συμμετέχουν στη νέα και ερευνητική αλιεία του Dissostichus spp., κατά τη διάρκεια της περιόδου 1998/99 μεταφέρουν τουλάχιστον έναν επιστημονικό παρατηρητή, ο οποίος ορίζεται σύμφωνα με το καθεστώς ΕΔΘΠΧΑ της Διεθνούς Επιστημονικής Παρατήρησης, καθόλη τη διάρκεια των αλιευτικών δραστηριοτήτων κατά την αλιευτική περίοδο.

7. Τα στοιχεία που θα συγκεντρωθούν για την περίοδο που λήγει στις 31 Αυγούστου 1999 θα ανακοινωθούν στην ΕΔΘΠΧΑ έως τις 30 Σεπτεμβρίου 1999.

Σχέδιο συλλογής στοιχείων για τη νέα και ερευνητική αλιεία με παραγάδια

1. Όλα τα σκάφη πρέπει να συμμορφώνονται με τους όρους που καθορίζονται στην ΕΔΘΠΧΑ. Οι όροι αυτοί περιλαμβάνουν σύστημα αναφοράς των αλιευμάτων και της προσπάθειας ανά πενθήμερο (51/XII) και, στη συνέχεια, σύστημα μηνιαίας αναφοράς της μικρής κλίμακας αλιευτικής προσπάθειας και των βιολογικών δεδομένων.

2. Πρέπει να συγκεντρώνονται όλα τα στοιχεία που απαιτούνται από το Εγχειρίδιο Επιστημονικών Παρατηρητών της ΕΔΘΠΧΑ για την αλιεία ψαριών με πτερύγια. Αυτά περιλαμβάνουν:

(i) αλιεύματα από ανάσυρση σε ανάσυρση διχτυών και αλιεύματα ανά προσπάθεια ανά είδη*

(ii) χρονική διάρκεια από ανάσυρση σε ανάσυρση διχτυών των κοινών ειδών*

(iii) φύλο και γονιδιακή κατάσταση των κοινών ειδών*

(iv) διατροφή και πληρότητα του στομαχιού*

(v) κλίμακες και/ή ωτόλιθοι για τον προσδιορισμό της ηλικίας*

(vi) παρεμπίπτοντα αλιεύματα ιχθύων και άλλων οργανισμών* και

(vii) παρατήρηση της συχνότητας και της τυχαίας θνησιμότητας των θαλασσίων πτηνών και θηλαστικών σε σχέση με τις αλιευτικές επιχειρήσεις.

3. Πρέπει να συγκεντρώνονται στοιχεία που αφορούν ειδικά τα αλιεύματα με παραγάδια. Αυτά περιλαμβάνουν :

(i) τον αριθμό των ιχθύων που απωλέσθηκαν στην επιφάνεια*

(ii) τον αριθμό των αγκιστριών που χρησιμοποιήθηκαν*

(iii) είδος δολώματος*

(iv) επιτυχία δολώματος (%)*

(v) είδος αγκιστριού*

(vi) χρόνος προετοιμασίας πόντισης και ανάσυρσης των διχτυών*

(vii) βάθος της θάλασσας σε κάθε άκρη του παραγαδιού κατά την ανάσυρση* και

(viii) είδος βυθού.

ΠΑΡΑΡΤΗΜΑ II

"ΠΑΡΑΡΤΗΜΑ VII"

ΚΑΘΕΣΤΩΣ ΠΕΙΡΑΜΑΤΙΚΗΣ ΑΛΙΕΙΑΣ ΤΟΥ ΚΑΒΟΥΡΙΟΥ ΣΤΗΝ ΑΝΤΑΡΚΤΙΚΗ ΥΠΟΠΕΡΙΟΧΗ FAO 48.3 ΓΙΑ ΤΙΣ ΠΕΡΙΟΔΟΥΣ 1998/99 ΚΑΙ 1999/2000

Τα ακόλουθα μέτρα εφαρμόζονται σε κάθε περίπτωση αλιείας καβουριού στην ανταρκτική υποπεριοχή FAO 48.3 για τις αλιευτικές περιόδους 1998/99 και 1999/2000. Κάθε σκάφος που συμμετέχει στην αλιεία καβουριού στην υποπεριοχή 48.3 πρέπει να διεξάγει τις αλιευτικές του επιχειρήσεις σύμφωνα με το καθεστώς πειραματικής αλιείας που περιγράφεται κατωτέρω :

1. Το πειραματικό καθεστώς προβλέπει τουλάχιστον δύο φάσεις. Η φάση 1 διεξάγεται κατά την πρώτη περίοδο που το σκάφος συμμετέχει στο πειραματικό καθεστώς αλιείας. Η φάση 2 και οποιαδήποτε πρόσθετη φάση ολοκληρώνονται κατά την επόμενα αλιευτική περίοδο.

2. Τα σκάφη διεξάγουν τη φάση 1 του πειραματικού καθεστώτος κατά την έναρξη της πρώτης περιόδου συμμετοχής τους στο πειραματικό καθεστώς. Για τους σκοπούς της φάσης 1, εφαρμόζονται οι ακόλουθοι όροι :

(i) η φάση 1 αντιστοιχεί στις πρώτες 200.000 παγιδο-ώρες αλιευτικής προσπάθειας του σκάφους κατά την έναρξη της πρώτης αλιευτικής περιόδου*

(ii) κάθε σκάφος που συμμετέχει στη φάση 1 περνά τις πρώτες 200.000 παγιδο-ώρες αλιευτικής προσπάθειας εντός μιας περιοχής που οριοθετείται από 12 ενότητες 0,5° γεωγραφικού πλάτους επί 1° γεωγραφικού μήκους.

Οι ενότητες αυτές αριθμούνται από A έως L. Στο προσάρτημα του Παραρτήματος II παρουσιάζονται οι ενότητες (Εικόνα 1) και η γεωγραφική θέση σημειώνεται από τις συντεταγμένες της βορειοανατολικής γωνίας της ενότητας.

Για κάθε πετονιά, οι παγιδο-ώρες υπολογίζονται με τον πολλαπλασιασμό του συνολικού αριθμού παγίδων στην πετονιά επί το χρόνο πόντισης (σε ώρες) αυτής της πετονιάς. Χρόνος πόντισης μιας πετονιάς είναι το χρονικό διάστημα μεταξύ της έναρξης της πόντισης και της έναρξης ανάσυρσης*

(iii) τα σκάφη δεν επιτρέπεται να αλιεύουν εκτός της περιοχής που οριοθετείται από 12 ενότητες 0,5° γεωγραφικού πλάτους επί 1° γεωγραφικού μήκους, προτού ολοκληρώσουν τη φάση 1*

(iv) κατά τη φάση 1, τα σκάφη δεν επιτρέπεται να υπερβαίνουν τις 30.000 παγιδο-ώρες σε κάθε ενότητα 0,5° γεωγραφικού πλάτους επί 1° γεωγραφικού μήκους*

(v) αν ένα σκάφος επιστρέψει στο λιμάνι προτού εξαντλήσει τις 200.000 παγιδο-ώρες στη φάση 1, πρέπει πρώτα να εξαντλήσει το υπόλοιπο των παγιδο-ωρών προκειμένου να θεωρηθεί ότι έχει ολοκληρώσει τη φάση 1*

(vi) αφού τα σκάφη ολοκληρώσουν 200.000 παγιδο-ώρες πειραματικής αλιείας, θεωρείται ότι έχουν ολοκληρώσει τη φάση 1 και αρχίζουν την κανονική αλιεία.

3. Οι δραστηριότητες κανονικής αλιείας διεξάγονται σύμφωνα με τους κανόνες που καθορίζονται στα άρθρα 3 και 5 παράγραφος 4, 6 παράγραφος 2 και 8 παράγραφος 2.

4. Για το σκοπό της εφαρμογής των δραστηριοτήτων κανονικής αλιείας, μετά τη φάση 1 του πειραματικού καθεστώτος, εφαρμόζεται το σύστημα της ανά δεκαήμερο αναφοράς αλιευμάτων και αλιευτικής προσπάθειας που καθορίζεται στο άρθρο 7 παράγραφος 2.

5. Τα σκάφη διεξάγουν τη φάση 2 και κάθε πρόσθετη φάση του πειραματικού καθεστώτος αλιείας κατά την έναρξη της δεύτερης περιόδου συμμετοχής στην αλιεία καβουριού.

Αν ένα σκάφος αρχίζει τη φάση 1 του πειραματικού καθεστώτος αλιείας κατά τη διάρκεια των αλιευτικών περιόδων 1998/99 ή 1999/2000, η Επιστημονική Επιτροπή της ΕΔΘΠΧΑ και η Ομάδα Εργασίας της για την Αξιολόγηση των Αποθεμάτων Ιχθύων, θα παράσχουν συμβουλές στην ΕΔΘΠΧΑ σχετικά με μία κατάλληλη στρατηγική πειραματικής αλιείας για τη φάση 2 για την επόμενη αλιευτική περίοδο. Οι συμβουλές αυτές θα περιλαμβάνουν διατάξεις, βάσει των οποίων απαιτείται :

(i) από κάθε σκάφος να διανύσει περίπου ένα μήνα πειραματικής αλιευτικής προσπάθειας κατά τη διάρκεια της δεύτερης περιόδου συμμετοχής του στο καθεστώς πειραματικής αλιείας*

και

(ii) πολιτική συλλογής δεδομένων και διαβίβασής τους, κατάλληλη για τη στρατηγική πειραματικής αλιείας που συνιστάται.

6. Τα στοιχεία που συλλέγονται κατά τη διάρκεια του πειραματικού καθεστώτος, τόσο στη φάση 1 όσο και στη φάση 2, μέχρι τις 30 Ιουνίου οποιουδήποτε τμηματικού έτους διαβιβάζονται στην ΕΔΘΠΧΑ μέχρι τις 31 Αυγούστου του επόμενου τμηματικού έτους.

7. Τα σκάφη που συμπληρώνουν όλες τις φάσεις του καθεστώτος πειραματικής αλιείας δεν απαιτείται να διενεργήσουν πειραματική αλιεία σε μελλοντικές περιόδους. Ωστόσο, τα σκάφη αυτά πρέπει να συμμορφώνονται προς τις κατευθυντήριες γραμμές των άρθρων 3, 5 παράγραφος 4, 6 παράγραφος 2 και 8 παράγραφος 2.

8. Τα αλιευτικά σκάφη συμμετέχουν στο καθεστώς πειραματικής αλιείας ανεξάρτητα (π.χ., τα σκάφη δεν μπορούν να συνεργάζονται για να συμπληρώνουν τις φάσεις του πειράματος).

9. Τα καβούρια που συλλαμβάνονται κατά τη διάρκεια του πειραματικού καθεστώτος αλιείας θεωρούνται μέρος του ισχύοντος TAC για την τρέχουσα αλιευτική περίοδο (π.χ. για το 1998/99 και 1999/2000, τα πειραματικά αλιεύματα πρέπει να θεωρούνται τμήμα του TAC των 1.600 τόνων που προβλέπεται στο άρθρο 5 παράγραφος 4).

10. Όλα τα σκάφη που συμμετέχουν στο πειραματικό καθεστώς αλιείας μεταφέρουν τουλάχιστον ένα επιστημονικό παρατηρητή κατά τη διάρκεια όλων των αλιευτικών δραστηριοτήτων.

11. Το πειραματικό καθεστώς αλιείας θεσπίζεται για περίοδο δύο τμηματικών ετών (1998/99 και 1999/2000) και οι λεπτομέρειες του καθεστώτος δύναται να αναθεωρηθούν από την Επιτροπή κατά τη διάρκεια της εν λόγω χρονικής περιόδου.

Τα αλιευτικά σκάφη που αρχίζουν πειραματική αλιεία κατά την περίοδο 1998/99 και 1999/2000 πρέπει να ολοκληρώσουν το καθεστώς κατά την αλιευτική περίοδο 1999/2000.

Προσάρτημα του παραρτήματος.

Προσάρτημα του ΠΑΡΑΡΤΗΜΑΤΟΣ VII

ΘΕΣΕΙΣ ΑΛΙΕΥΤΙΚΩΝ ΠΕΡΙΟΧΩΝ ΓΙΑ ΤΟ ΚΑΘΕΣΤΩΣ ΠΕΙΡΑΜΑΤΙΚΗΣ ΑΛΙΕΙΑΣ ΟΣΟΝ ΑΦΟΡΑ ΤΗΝ ΠΕΙΡΑΜΑΤΙΚΗ ΑΛΙΕΙΑ ΚΑΒΟΥΡΙΩΝ

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Εικόνα 1: Εργασίες της φάσης 1 του πειραματικού καθεστώτος αλιείας καβουριού στην ανταρκτική υποπεριοχή FAO 48.3.